CELEX: 62019CN0552
Language: et
Date: 2019-07-17 00:00:00
Title: kohtuasi C-552/19 P: Ernests Bernise, Oļegs Fiļsi, OF Holding SIA, Cassandra Holding Company SIA 17. juulil 2019 esitatud apellatsioonkaebus Üldkohtu (kaheksas koda) 6. mai 2019. aasta määruse peale kohtuasjas T-283/18: Bernis jt versus Euroopa Keskpank (EKP)

9.9.2019   
            
            
               ET
            
            
               Euroopa Liidu Teataja
            
            
               C 305/28
            
         
      Ernests Bernise, Oļegs Fiļsi, OF Holding SIA, Cassandra Holding Company SIA 17. juulil 2019 esitatud apellatsioonkaebus Üldkohtu (kaheksas koda) 6. mai 2019. aasta määruse peale kohtuasjas T-283/18: Bernis jt versus Euroopa Keskpank (EKP)
      (kohtuasi C-552/19 P)
      (2019/C 305/35)
      Kohtumenetluse keel: inglise
      
         Pooled
      
      
         Apellandid: Ernests Bernis, Oļegs Fiļs, OF Holding SIA, Cassandra Holding Company SIA (esindajad: Rechtsanwalt O.H. Behrends, Rechtsanwalt M. Kirchner)
      
         Teine menetlusosaline: Euroopa Keskpank (EKP)
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada Üldkohtu 6. mai 2019. aasta määrus kohtuasjas T-283/18;
               
            
                  —
               
               
                  tunnistada tühistamishagi vastuvõetavaks;
               
            
                  —
               
               
                  suunata asi tagasi Üldkohtusse, et viimane teeks tema tühistamishagi kohta otsuse, ja
               
            
                  —
               
               
                  mõista apellantide ja apellatsioonimenetluse kohtukulud välja EKPlt.
               
            
         Väited ja peamised argumendid
      
      Oma apellatsioonkaebuse toetuseks esitavad apellandid kaks väidet:
      
                  1)
               
               
                  Üldkohus rikkus õigusnormi ja ELTL artiklit 263, kui ta ei teinud kohtumäärust otsuse alusel, mille EKP tegelikult vastu võttis.
               
            
                  2)
               
               
                  Vaidlustatud kohtumääruse aluseks on ühtse kriisilahenduskorra määruse (1) artikli 18 lõike 1 ebaõige tõlgendamine.
               
            
         (1)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1).